VM i fotball for klubblag

VM i fotball for klubblag , offisielt navn FIFA Club World Cup, også kalt «verdensmesterskapet for fotballklubber», er en årlig fotballturnering for herrer med de beste klubblagene fra hvert kontinent. Den første turneringen ble spilt i Rio de Janeiro og São Paulo i Brasil i 2000 med åtte deltagende klubber, blant annet Manchester United og Real Madrid.

Etter turneringen i Brasil i 2000 ble den praktiske gjennomføringen av en slik turnering kraftig kritisert i Europa, da UEFA og de deltagende europeiske klubbene mente den ble for omfattende og at den ødela for mye av opplegget i det hjemlige fotballoppsettet. Eksempelvis så Manchester United seg nødt til å trekke laget fra FA-cupen i 2000 for å kunne delta i VM-turneringen, noe som ikke ble mottatt pent av hverken media eller publikum, selv om det var FA som presset på for deltagelse. Begrunnelsen fra FA var at det ville være uheldig for Englands søknad om å arrangere VM i fotball i 2006 dersom den engelske representanten skulle takke nei til deltagelse. Kritikken rettet seg også mot kriteriene for hvilke lag som var kvalifisert for deltagelse.

FIFA forsto at det måtte endres på spilleplanene for turneringen, og avlyste den planlagte VM-turneringen i 2001, som skulle vært spilt i Spania. Løsningen var en slags utvidelse av den eksisterende Intercontinental Cup (Toyota Cup), og FIFA ønsket en form for kontinuitet ut ifra den gamle turneringen. Intercontinental Cup var en cup mellom vinneren av Mesterligaen og vinneren av Copa Libertadores i Sør-Amerika og derfor ikke et reelt verdensmesterskap men trofé bestrøket av de to mest avanserte kontinenter i fotballverdenen, spesielt i de årene. Fra 2017, de vinnende lagene i Intercontinental Cup som offisielt verdensmestere.

Siden 2005 har turneringen blitt arrangert i Asia (Japan og De forente arabiske emirater) og erstattet Intercontinental Cup som VM-turnering for klubblag. Deltagere i turneringen er vinnerne av de respektive «Champions League-turneringene» i henholdsvis Afrika, Asia, Europa, Nord-Amerika og Oseania, og vinneren av Copa Libertadores i Sør-Amerika. Fra 2007 får vinneren av J-League i Japan spille kvalifisering mot laget fra Oseania om en kvartfinaleplass. Klubbene fra Afrika, Asia og Nord-Amerika får starte i kvartfinalen, mens lagene fra Europa og Sør-Amerika starter direkte i semifinalen.

Vinnere 
For liste over vinnere av det tidligere «VM for klubblag», se Intercontinental Cup

Spillerpriser 
Turneringens beste spiller får «Gullballen» (som ikke må forveksles med Ballon d'or). Nest beste spiller får «Sølvballen», og tredje beste spiller får «Bronseballen». I tillegg deles det ut en Fair Play-pris og en pris til treneren på det vinnende laget.

Turneringsoppsett 
Fra 2007 er det faste oppsettet slik:

Runde 1:

 Vinner av J-League mot Oseanias representant

Kvartfinaler:

Etter trekning settes det opp to kamper som spilles mellom:
 Vinner av Runde 1
 Asias representant
 Afrikas representant
 Nord-Amerikas representant

Plasseringskamp

 Tapende kvartfinalister spiller kamp om 5.- og 6.-plass

Semifinaler:

Etter trekning settes det opp to kamper som spilles slik:
 Kamp 1: Europas representant mot kvartfinale-vinner
 Kamp 2: Sør-Amerikas representant mot kvartfinale-vinner

Bronsefinale:

 Tapende semifinalist Kamp 1 mot tapende semifinalist Kamp 2
Finale

 Vinner av semifinale Kamp 1 mot vinner av semifinale Kamp 2

Totalt åtte kamper spilles med det nåværende oppsettet.

Se også 
 Mesterligaen
 Copa Libertadores
 CAF Champions League
 Intercontinental Cup
 Verdensmesterskapet i fotball
 Verdensmestere i fotball for klubblag

Referanser

Eksterne lenker 
 

VM i fotball for klubblag